google/wiki40b huggingface dataset:
Carina Christensen

Liv og virke

Etter gymnaset i Middelfart studerte hun internasjonale forhandlinger (en kombinert økonomisk og språklig-kulturell utdannelse) ved Syddansk Universitet i Odense. Hun ble uteksaminert med graden cand.negot. i 1998. Hun var assistent for de konservative politikerne Poul Schlüter, Christian Rovsing og Frode Kristoffersen i Europaparlamentet og assistent ved Odenses representasjonskontor i Brussel før hun gikk inn i familiens møbelfabrikk, som hennes far hadde etablert i 1973.
Christensen var valgt til Folketinget fra Fyns amtskrets 2001–2007 og – etter omleggingen av valgkretsene – fra Sydjyllands storkrets 2007–2011. Hun var også medlem av Fyns amtsråd. I 2006 ble hun familie- og forbrukerminister i Anders Fogh Rasmussens andre regjering, så etter valget i 2007 transportminister i Anders Fogh Rasmussens tredje regjering. Hun var kulturminister i samme regjering og i Lars Løkke Rasmussens første regjering 2008–2010. Deretter var Christensen de konservatives politiske ordfører i Folketinget frem til valget i 2011, da hun ikke ble gjenvalgt og besluttet å trekke seg fra politikken.
Christensen var 2012–2015 direktør i næringsselskapet UdviklingVejen, som arbeider med å tiltrekke virksomheter til Vejen kommune, og direktør i Nordisk råds innovasjonsselskap Nordic Innovation 2015–2017. I 2017 ble hun direktør i ITD, bransjeorganisasjonen for den danske veigodstransporten.
I 2008 ble hun utnevnt til kommandør av Dannebrogordenen.
Unionisme (Irland)

Unionisme betegner på Irland den holdning at det beste for øya ville vært å beholde det konstitusjonelle og institusjonelle båndet, unionen, Irland hadde med Storbritannia fra innlemmelsen i Det forente kongerike Storbritannia og Irland i 1801. I nyere tid brukes det spesielt om ønsket om at Nord-Irland fortsatt skal være i union med Storbritannia. Langt de fleste unionister er protestanter.
I staten Irland finnes det fremdeles noen unionister, men ettersom de fleste protestanter som ble igjen der etter delingen av øya etterhvert ble assimilert inn i den nye staten dreier dette seg først og fremst om solidaritet med unionistene i Nord-Irland.
Militante unionister kalles gjerne lojalister.
Phang Nga-bukten

Vern og nasjonalparker

Ao Phang Nga (Marine) nasjonalpark dekker hele bukten på 400 km². Den har hovedkvarter i kommunen Phang Nga i nord og er et av et av i alt tolv våtmarksområder i Thailand som er erklært globalt verneverdige etter Ramsarkonvensjonen.
Den ble opprettet 29. april 1981, har Ramsar-ID-nummer 1185, og fikk Ramsar-statusen 14. august 2002.
Vingan

Vingan er en fjord i Osen kommune i Trøndelag. Fjorden har innløp sør for Fårøya i nord og strekker seg 6,5 kilometer sørøstover til Urddalen i bunnen av fjorden.
Det ligger ingen bosetninger eller veisamband langs fjorden. Fjordsidene er forholdsvis bratte og høye med Vingheia (303 moh) på vestsiden og Langstrandheia (364 moh), Nasen (284 moh) og Helvikkeipen (320 moh) på østsiden.
Fylkesvei 3580

Fylkesvei 3580 går mellom Sandum og Hove i Arendal kommune. Veien er 843 meter lang.
Frem til 2019 hadde veien betegnelsen Fylkesvei 201.
Formel 1-sesongen 1975

Oppsummering av sesongen

Etter en sterk avslutning på 1974-sesongen var det en vanlig oppfatning at Brabham-teamet var tittelfavoritter i 1975. Året startet godt, med en emosjonell første seier for Carlos Pace på Interlagos-banen i hans hjemby São Paulo. Men i løpet av sesongen ble bilene ofte sinket av stor dekkslitasje og etter den løfterike starten falt teamet tilbake.
Niki Lauda har ofte referert til 1975 som «det utrolige året». I hans andre år med Ferrari utstyrte teamet han med den nye Ferrari 312T - en bil som teknisk sett var alle motstanderne overlegen med god margin. Lauda vant førermesterskapet med 5 seire og en enorm margin ned til andreplassen i mesterskapet.
Catalonia rundt 2009

Catalonia rundt 2009 var den 89. utgaven av Catalonia rundt, og foregikk fra 18. mai til 24. mai 2009 i Catalonia i Spania.
I tillegg til ProTour-lagene ble de profesjonelle kontinentallagene Andalucía-Cajasur, Contentpolis-Ampo og Cervélo TestTeam invitert til å delta i rittet.
Alejandro Valverde vant sammenlagt, 15 sekunder foran Daniel Martin.
Istiklâl Marsi

«İstiklâl Marşı» («Selvstendighetsmarsjen») er Tyrkias nasjonalsang. Sangen synges ved blant annet ved høytider og i offisielle seremonier, og da vanligvis kun de to første versene. Teksten er skrevet av den tyrkiske Mehmet Akif Ersoy, som har en viktig plass i tyrkisk litteratur og musikken er komponert av Osman Zeki Üngör. Teksten ble skrevet under uavhengighetskrigen tyrkerne førte mot seiersherrene etter første verdenskrig, og nasjonalsangen ble offisielt godkjent den 12. mars 1921. 
Under følger den originale versjonen samt en engelsk oversettelse med noen kommentarer.

Tyrkisk tekst

İstiklâl Marşı
Korkma, sönmez bu şafaklarda yüzen al sancak; 

Sönmeden yurdumun üstünde tüten en son ocak. 

O benim milletimin yıldızıdır parlayacak; 

O benimdir, o benim milletimindir ancak.
Çatma, kurban olayım çehreni ey nazlı hilal! 

Kahraman ırkıma bir gül! ne bu şiddet bu celal? 

Sana olmaz dökülen kanlarımız sonra helal, 

Hakkıdır, Hak'ka tapan, milletimin istiklal!
Ben ezelden beridir hür yaşadım, hür yaşarım. 

Hangi çılgın bana zincir vuracakmış? Şaşarım; 

Kükremiş sel gibiyim, bendimi çiğner aşarım; 

Yırtarım dağları, enginlere sığmam, taşarım.
Garbın afakını sarmışsa çelik zırhlı duvar, 

Benim iman dolu göğsüm gibi serhaddim var. 

Ulusun, korkma! Nasıl böyle bir imanı boğar. 

"Medeniyet!" dediğin tek dişi kalmış canavar?
Arkadaş! Yurduma alçakları uğratma sakın! 

Siper et gövdeni, dursun bu hayasızca akın. 

Doğacaktır sana vaadettiği günler Hak'kın; 

Kimbilir, belki yarın, belki yarından da yakın.
Bastığın yerleri "toprak" diyerek geçme, tanı! 

Düşün, altında binlerce kefensiz yatanı. 

Sen şehit oğlusun, incitme, yazıktır atanı; 

Verme, dünyaları alsan da bu cennet vatanı.
Kim bu cennet vatanın uğruna olmaz ki feda? 

Şüheda fışkıracak toprağı sıksan, şüheda! 

Canı, cananı, bütün varımı alsın da Hüda, 

Etmesin tek vatanımdan beni dünyada cüda.
Ruhumun senden, ilahi, şudur ancak emeli; 

Değmesin mabedimin göğsüne na-mahrem eli! 

Bu ezanlar ki şahadetleri dinin temeli, 

Ebedi yurdumun üstünde benim inlemeli
O zaman vecd ile bin secde eder varsa taşım; 

Her cerihamdan, ilahi, boşanıp kanlı yaşım, 

Fışkırır ruh-i mücerret gibi yerden naşım; 

O zaman yükselerek arşa değer belki başım!
Dalgalan sen de şafaklar gibi ey şanlı hilal; 

Olsun artık dökülen kanlarımın hepsi helal! 

Ebediyyen sana yok, ırkıma yok izmihlal. 

Hakkıdır, hür yaşamış bayrağımın hürriyet; 

Hakkıdır, Hak'ka tapan milletimin istiklal!
Syedra apetlonensis

Utseende

Syedra apetlonensis er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Central Pacific Railroad

Central Pacific Railroad (CPRR) var et jernbaneselskap i USA som startet med å bygge den transkontinentale jernbanen fra vest, fra Sacramento i California i 1863.
CD Guadalajara

Historie

I 1904 ankom belgieren Edgar Everaert Mexico, og sammen med den franskættede Calixto Gas, Max Voog, Gregorio Orozco og den lokale arbeideren Rafael, grunnla han samme år fotballklubben Club Unión. Klubbens farger ble trikolorens. I 1908 skiftet den navn til Club Deportivo Guadalajara AC. Everaert var også klubbens første trener, og spillerne ble hovedsakelig rekruttert blant arbeiderne på fabrikken Fábricas de Francia.

Ungdomsarbeid

Klubben gjennomfører en meget omfattende satsing på utvikling av unge fotballtalenter, og ble nr 3 i et uoffisielt verdensmesterskap for 14-åringer i 2005. Målet er å utvikle spillere til egen klubb og til det meksikanske landslaget.
Jacob Bjerknes

Virke

Han var medlem av en gruppe meteorologer, kalt Bergensskolen, som Vilhelm Bjerknes ledet i utviklingen av modellen som forklarer dannelsen, forsterkingen og oppløsingen av ekstratropiske sykloner, det vi kaller lavtrykk, og som introduserte konseptet om fronter, skarpe grenser mellom to forskjellige luftmasser. Dette konseptet er kjent som den norske syklonmodellen. 
I 1922 ga han ut artikkelen The life cycle of cyclones and the polar front theory of atmospheric circulation sammen med Halvor Solberg, der han forklarte at dynamikken i polarfronten, sammen med syklonmodellen, var den drivende mekanismen bak varmetransport mot polene i atmosfæren. For dette og annen forsking fikk Bjerknes doktorgrad ved Universitetet i Oslo i 1924. Pionerinnsatsen gjør ham til grunnlegger av synoptisk meteorologi som egen faggren.
Bjerknes var med som meteorolog da Roald Amundsen krysset Arktis første gang i luftskipet Norge i 1926. I 1931 ble han utnevnt til professor ved  Bergens Museum. I 1933 oppdaget han den atmosfæriske bølgen i forbindelse med sykloner. I 1937 forklarte han hvordan trykktendensen ved jordoverflaten kunne benyttes til å forutsi utviklingen av lavtrykk.
I 1933–1934 forleste Bjerknes ved Massachusetts Institute of Technology i USA og i 1940 emigrerte han til USA der han ble leder for en meteorologisk avdeling ved fysikkavdelingen ved University of California i Los Angeles. Her utviklet han og nordmannen Jørgen Holmboe videre teoriene rundt trykktendensen ekstropiske sykloner. Under andre verdenskrig arbeidet Bjerknes for det amerikanske forsvaret, og bidro blant annet med grad av oberst til beregning av de gunstigste tidspunkt for atombombingen av Hiroshima og Nagasaki.
I 1950-årene var Bjerknes en av de første til å foreslå bruk av raketter, og senere satellitter, til å ta bilder av storskala værsystem i atmosfæren. Samme tiår begynte de første datamaskinene å bli tilgjengelige for meteorologisk forsking og syklonmodellen til Bjerknes ble en viktig del av de første nøyaktige værprognosene laget av en datamatskin i 1952.
I de senere år fokuserte Bjerknes på energiutvekslingen mellom atmosfæren og havet, og særlig effekten av El Niño.
Jagaddala mahavihāra

Jagaddala mahavihāra (slutten av det 11. århundre – midten av det 12. århundre) var et buddhistisk kloster og sete for læring i Varendra, en geografisk enhet i dagens nordlige Bengal i Bangladesh.  Klosteret ble grunnlagt av de siste kongene i Pālariket, muligens Ramapala (1077-1120), mest sannsynlig nær den nåværende landsbyen Jagdal i Dhamoirhat Upazila i det nordvestlige Bangladesh på grensen til India,  i nærheten av Paharapur.  Noen tekster staver også navnet Jaggadala.
Jagaddala spesialiserte seg på Vajrayana buddhisme. Et stort antall tekster som senere ble en del av Kanjur og Tengjur ble komponert eller kopiert ved  Jagaddala.
Klosteret ble ødelagt under den muslimske invasjonen i midten av det 12. århundre.
Øystein Hov

Utdanning og karriere

Hov ble cand.real. (meteorologi) ved Universitetet i Oslo i 1975. I 1977 fikk han Kongens gullmedalje for studien «En analyse av et globalt forurensningsproblem. Virkningen av utslipp av hydrokarboner og nitrogenoksider på ozoninnholdet i troposfæren». I 1982 ble han dr.philos. samme sted på avhandlingen «Models of the chemical turnover in the atmospheric boundary layer».
Han var forsker ved NILU – Norsk institutt for luftforskning fra 1981 til 1989 og direktør samme sted fra 1996 til 2003. I perioden mellom var han professor i meteorologi ved Geofysisk institutt ved Universitetet i Bergen. Han var bestyrer 1990–95. Han hadde også bistilling som forskningsdirektør ved Nansensenteret for fjernmåling.
I 2003 blei Hov tilsatt ved Meteorologisk institutt, først som klimadirektør og fra 2004 som leder av instituttets forsknings- og utviklingsdivisjon. Høsten 2013 blei han valgt til president for Kommisjonen for atmosfærevitenskap under Verdens meteorologiorganisasjon. Høsten 2016 blei han valgt til generalsekretær i Det Norske Vitenskaps-Akademi for perioden 2017–20. Han har også hatt bistilling som professor II i meteorologi ved Universitetet i Oslo. 
Høsten 2013 blei Hov utnevnt til æresdoktor ved Stockholms universitet.

Forskning

Hovs forskning er knyttet til teoretiske modeller for den kjemiske sammensetningen av atmosfæren. I slike modeller tar en utgangspunkt i tilgjengelige data for utslipp, transport og spredning i atmosfæren, kjemiske transformasjoner og avsetnings- og utfellingsprosesser, og ut fra dette søker en å beregne hvordan forurensninger i gass- og partikkelform sprer seg i tid og rom.
Hov har anvendt slike modeller på f.eks. lokale forurensningsproblemer i byer og industriområder, på sur nedbør, på overgjødsling (eutrofiering), på ozondannelse nær bakken og på globale endringer i atmosfæren og dennes innhold av drivhusgasser. Resultatene fra forskninga er tatt i bruk i nasjonal og internasjonal miljølovgivning for å redusere graden av luftforurensninger. 
Hov har publisert over 260 vitenskapelige rapporter og artikler, herunder ca. 90 i internasjonale tidsskrifter.
Snæfellsbær

Snæfellsbær er en kommune (sveitarfélag) i regionen Vesturland på Island, med 1 731 innbyggere ved utgangen av 2005.
Striomiaena

Utseende

En liten (ca. 4 millimeter), avlangt-oval, mørkt rødbrun trebukk. Antennene er svært tynne og rundt to tredjedeler lengre enn kroppen. Pronotum er hvelvet, mye bredere enn langt, med rundede sider og to svake tverrgroper. Dekkvingene er smale, knapt bredere enn pronotum, noe avsmalnende bakover.

Levevis

Larvene lever i død ved.

Utbredelse

Arten lever i Queensland, Australia.
PJAK

Kurdistans parti for det frie liv (Kurdisk: پارتی ژیانی ئازادی کوردستان eller Partiya Jiyana Azad a Kurdistanê, forkortet til PJAK eller PEJAK) er en militant nasjonalistisk kurdisk gruppe som besitter baser i Nord-Irak og som har gjennomført flere angrep i Iran, Tyrkia og Syria.
Eksperter anslår at PJAK har nære bånd til Kurdistans arbeiderparti (PKK). PJAK er imidlertid mest fokusert mot Iran, mens PKK retter sin oppmerksomhet mot Tyrkia. I 2011 ble begge gruppene utsatt for et felles angrep fra Tyrkia og Iran, som endte med at PJAK ble nedkjempet i grenseområdet mellom Irak og Iran. Både PKK og PJAK regnes som terrororganisasjoner av USA.
Det anslås at gruppen har rundt 3000 medlemmer fra Iran, Tyrkia, Irak, Syria og den kurdiske diasporaen.
Bayerische Staatsoper

Bayerische Staatsoper (før 1919 Königlich Bayerische Hofoper) er det største operahuset i München og et av de mest prestisjefulle i verden. Sammen med Bayerisches Staatsballett og Bayerisches Staatsorchester oppfører det nesten 350 forestillinger årlig.
Operaens faste hus er Nationaltheater på Max-Joseph-Platz. Enkelte forestillinger finner imidlertid sted i Prinzregententheater og Altes Residenztheater (Cuvilliés-Theater).
Thomas Parr

Familie

Han var sønn av Hans Henry Parr (1811–91) og Laura Jørgensen (1826–92). Faren var skipsreder i Drøbak av Parr (slekt). Thomas giftet seg med Helga Eide (1865–), søster av Egil Eide. Sønnen Albert Eide Parr (1900–91) ble marinbiolog og zoolog i USA.
Bahmani-sultanatet

Bahmani-sultanatet var en muslimsk statsdannelse i det sydlige sentrale India. Hovedstaden i landet var Kalburgi frem til 1425, før den ble flyttet til Bidar.
Staten ble grunnlagt i 1347 av guvernør Ala-ud-Din Bahman Shah, da han brøt med Delhi-sultanatet. Bahmani-sultanatet gikk i oppløsning rundt 1490, da det ble etterfulgt av de såkalte Deccan-sultanatene. Sultanatet gikk i oppløsning i 1518.
Wynn Macau

Wynn Macau er et hotell og kasino i Macao i Folkerepublikken Kina. Det er eid av Wynn Resorts og har 600 rom, 9000 kvm gamblingareal med  200 spillebord, 350 slotmaskiner («enarmede banditter»), syv restauranter, 2500 kvm salgsareal, et spa, og underholdningsfasiliteter. Det åpnet den 5. september 2006 .  
Planer for en fase II for Wynn Macau ble bekjentgjort i 2005.  Utvidelsen vil innebære ytterligere 7600 kvm kasinoareal, nok til 150 ekstra spillebord og  500 flere slotmaskiner, et sportsanlegg, to restauranter, et teater og et vannspill foran eiendommen.
Pella (Jordan)

Pella (kjent på arabisk som Tabaqat Fahl, طبقة فحل) er en landsby og stedet for ruiner fra oldtiden i nordvestlige Jordan. Det ligger i Jordandalen en halv times kjøretur fra Irbid i den nordlige delen av landet, og rundt 130 km sør ligger Amman.
Pella har vært bosatt siden steinalderen og neolittisk tid. Det ble først nevnt i skriftlige kilder en gang på 1800-tallet f.Kr. i egyptiske inskripsjoner, dets navn Pella er gresk, muligens omdøpt til ære for Aleksander den stores fødested. Den romerske byen, som det gjenstår en del iøynefallende ruiner fra, fortrengte den greske byen. I løpet av denne perioden var Pella en av de byene som utgjorde Dekapolis.
Byen var stedet hvor en av de første kristne kirkene ble bygd. I henhold til Eusebius av Cæsarea var det hit kristne fra Jerusalem flyktet på 100-tallet som følge av jødisk-romerske krigene.
Rett nedenfor oldtidsstedet er det en moské som minner dødsfallet til en av profetens Muhammeds forkjempere som falt i slaget ved Fahl i januar 635.

Arkeologi

Sentrum av byen ble ødelagt av «det syvende jordskjelv», også kalt for Golanjordskjelvet i 749. En liten landsby gjenstår i området. Kun en liten andel av ruinene har blitt undersøkt. Universitet i Sydney og Jordans departement for fortidsminner har utført utgravninger ved Pella siden 1979. I de siste årene har fokuset vært, ledet av Stephen Bourke, på stedets templer og administrative bygninger fra bronse- og jernalderen. Et kanaanittisk tempel ble avdekket i tidsrommet 1994 til 2003. I mai 2010 annonserte Stephen Bourke oppdagelsen av en bymur og andre strukturer, som gikk tilbake i tid til rundt 3400 f.Kr., noe som indikerer at Pella var en bystat på omtrent samme tid som byene i Sumer begynte å ta form.
Byggelekeplassen

Byggelekeplassen eller «skrammellekeplassen» er en lekeplass for barn utformet av den danske landskapsarkitekten C.Th. Sørensen.
I 1931 ga Sørensen ut boken Parkpolitik i Sogn og Købstad. Her formulerte han mange tanker rundt det offentlige rom; om beplantningsoppgaver, parker og anlegg, lysanlegg og kolonihaver. Han hadde flere ideer når det gjaldt fritidsarealer for barn og fant opp begrepet «skrammellekeplasser» – eller byggelekeplassen. Ideen var  at barna på egen hånd kunne bygge lekeplassene av overflødig materiale fra byggeplassene. 
I 1943 ble den første «skrammellekeplassen» etablert i Emdrup og senere ble de etablert over hele landet. Fremdeles leker danske barn på byggelekeplassene rundt om i Danmark.
Byggelekeplassen er tatt opp i den danske Kulturkanonens barnekanon.
Clausenengen Fotballklubb

Spillere

Ved sesongen 2015 startet CFK opp eget a-lag igjen etter å ha samarbeidet med KBK i 2014. KBK og CFK og stilte med CFK/KBK 3 i 4. divisjon bestående av CFK a-lags spillere og juniorer fra KBK. Laget rykket ned etter å ha endt på nest sisteplass og Enga tok over plassen neste sesong da samarbeidsavtalen ble avsluttet.
Da sesongoppkjøringen 2015 startet sto CFK uten hovedtrener og med kun én registrert senior-spiller. Sakte men sikkert gjorde flere og flere tidligere Enga-spillere comeback samtidig som flere meldte overgang fra andre lokale klubber i Kristiansund. Under sesongen 2015 ble spillerstallen derfor en stor variasjon i alder med mange junior-spillere og senior-spillere.
The Box of Mothers

The Box of Mothers, ofte bare kalt Box of Mothers, er et band fra Tromsø. Rockegruppa spiller hardcore-musikk og har utgitt EP-en Lulled sense of security. De har blant annet spilt på Øyafestivalen 2007.
De er 5 medlemmer i bandet.
Oslo teatersenter

Oslo teatersenter, forkortet OTS, er et aktivitets- og servicesenter for det frivillige og frie scenekunstfeltet i Oslo. Oslo teatersenter ble etablert 2. september 1975 og er organisert som en medlems- og interesseorganisasjon for frivillige teatergrupper i Oslo. Senteret er et rådgivende organ og ett aktivitetssenter for ulike sceneuttrykk. Oslo teatersenter ønsker å stimulere til aktiviteter på tvers av kunstformer, aldersgrenser, livssyn og kulturell bakgrunn.

Lokaler og aktiviteter

OTS leier lokaler av Oslo kommune i Tøyen kulturhus i Hovinveien 1. Huset kalles populært for «Trafo» siden det tidligere huset en transformatorstasjon, og er også kjent for å være arbeidssted for billedkunstnere. Bygningen er fra 1915 og registrert som bevaringsverdig hos Byantikvaren. Senteret har fire studioer til disposisjon som benyttes av teaterskolen og faste grupper på kveldene og leies av frie profesjonelle scenekunstnere på dagtid. OTS har sin egen teaterskole (Oslo teaterskole) med elever i aldersgruppen 7–19 år. Oslo teatersenter har kursaktiviteter for amatører og profesjonelle, og samarbeider nært med Nordic Black Theatre, Solstrålen Teater, Sirkussmulene og Cordao de Ouro (Capoeira).

Festivaler og jubileer

Oslo teatersenter arrangerer hvert år to store teaterfestivaler – Teatertreff og Rampelysfestivalen. Teatertreff er de voksne medlemsgruppenes festival og ble til som en følge av at Rampelysfestivalen (som tidlige rommet både barn, ungdom og voksengrupper) i 2006 ble en rendyrket festival for barn og ungdom. Den første festivalen ble arrangert i 1990, og feiret 20-årsjubileum i 2010 med besøk av kronprinsesse Mette-Marit og hennes tre barn. I 2011 ble Rampelysfestivalen åpnet av kulturminister Anniken Huitfeldt og festivalen har blitt gjestet av blant andre barneombud Reidar Hjermann, ordfører Fabian Stang og artistene Robert Stoltenberg, Adil Khan og Knut Nærum. 
På 2000-tallet ble festivalene flyttet til Black Box Teater, som med sine to scener og foajéscene er et stort nok teaterhus for Nordens største teaterfestival for barn og ungdommer.
I forbindelse med senterets 30-årsjubileum 2. september 2005 ble det laget et jubileumsskrift.

Kommunal støtte

Oslo Teatersenter støttes av Oslo kommune.
Blini

Blini (russisk: блин, blin, flertall блины, bliny) er russiske pannekaker med lange tradisjoner.
«Blinier er et symbol på sol, vakre dager, gode avlinger, lykkelige ekteskap og sunne barn», skrev den russiske forfatteren Aleksandr Kuprin. Blinier symboliserer solen, og representerer en veldig viktig del av festivalen, som betyr, at den lange vinteren er over: «Maslenitsa», pannekakeuken.
Blinier skiller seg fra vanlige norske pannekaker ved at de heves med gjær. Skal man lage ekte blinier skal det være bokhvete i røren, og da får du blinier som er ganske grove. Vil du ha en finere versjon, kan du bytte ut litt av bokhvetemelet med vanlig hvetemel. Uten hvetemel er retten glutenfri, men deigen er vanskeligere å få smidig.
Tradisjonelt serveres de med rogn og smetana (tradisjonelt meieriprodukt som minner om crème fraîche) – rømme er et like godt alternativ, men her er det kun fantasien og smaksløkene som setter begrensningene.